Qiziquvchan Matmusa (2018)
„Qiziquvchan Matmusa“ — oʻzbek shoiri Erkin Vohidov qalamiga mansub sheʼriy toʻplam. 2018-yil Toshkent shahrida Yoshlar nashriyot uyida lotin yozuvida chop etilgan. Sheʼriy toʻplam elektron kitob oʻlaroq ham sotuvga chiqarilgan. 2017-yil „Yangi asr avlodi“ nashriyotida Vohidovning Matmusa haqidagi sheʼrlari maktabdan tashqari oʻqish materiali oʻlaroq ayni nom nilan nashr qilingan. Toʻplamga Vohidovning Matmusa obrazi haqidagi 18 sheʼri, shuningdek, „Qumursqalar jangi“, „Tush“, „Bir tavakkalchi deydiki“, „Boʻri chaqirgan majlis va beodob ot haqida latifa“, „Rais va shoir“, „Shum bola“, „Yubiley“, „Majlis qiling“, „Sheʼr haqida sheʼr“, „Nasihat“, „Soch madhi“, „Koʻchamen“, „Boshindadir“, „Shahar ijrokomining raisiga oshiqlardan ariza“, „Qorxat“, „Bizlar ishlayapmiz“, „Tangri va yamoqchi“, „Qalamhaqi va oylik“, „Tandir haqida ertak“, „Qarsak haqidagi sheʼrga javob“ hamda „Qalin puli“ sheʼrlari kiritilgan.